Publication: Magyar Közlöny
Issue: MK-2001-59 (Year: 2001, Number: 59)
Era: 1990-2004
Section: cél elérésére alkalmatlan, az alapjog sérelme megállapítható.” [7/1991. (II. 28.) AB határozat, ABH 1991. 22, 25.]
Paragraph Index: 466

7. Az Alkotmánybíróság az indítvánnyal támadott jogintézmény teljességének megismerése céljából áttekintette — az indítványban érintett — „C” típusú ellenőrzéshez kapcsolódó kérdőívhez mellékelt Tájékoztató 3. oldalának első bekezdését. Eszerint „A ’Házastárs, élettárs, közös háztartásban élő felnőtt korú hozzátartozó nyilatkozata’ a felsoroltakon kívül mindazon felnőtt korú személyek tájékoztatását szolgálja, akik Önnel közös háztartásban élnek. A nyilatkozat aláírásával tudomásul veszik, hogy az Ön biztonsági ellenőrzése személyükre is kiterjedhet. Az aláírás megtagadása vagy elmulasztása az Ön biztonsági ellenőrzésének végrehajtását nem akadályozza.”

Source: https://magyarkozlony.hu/hivatalos-lapok/5e0da1329158c412171a080ee22d38ac45fcfe83/dokumentumok/0ebd7df273c3a4935f7cd21938498a23da6760db/letoltes